 Šef stalne delegacije Narodne skupštine u Interparlamentarnoj skupštini pravoslavlja Aleksandar Čotrić učestvovao je na međunarodnoj konferenciji „Drugi svetski rat - hrišćansko stanovište: sedamdeset godina kasnije“ 8. oktobra 2015. godine u Diseldorfu.

 Šef Stalne delegacije Narodne skupštine u ISP Aleksandar Čotrić učestvovao je 23. aprila 2015. godine, na zasedanju Međunarodnog sekretarijata ISP koje je održano u Jerevanu, Jermenija.

 Stalna delegacija Narodne skupštine u ISP učestvovala je na zajedničkom zasedanju Komisija ISP za obrazovanje i za kulturu, pod nazivom „Obrazovanje i kultura kao osnova pravoslavne tradicije", koje je 6. aprila 2015. godine održano u Tbilisiju, Gruzija. Delegaciju su činili Aleksandar Čotrić, šef delegacije Narodne skupštine u ISP i predsednik Komisije za kulturu ISP i prof. dr Mileta Poskurica, član delegacije Narodne skupštine i član Komisije za obrazovanje ISP.

 Šef delegacije Narodne skupštine u ISP Aleksandar Čotrić učestvovao je na Međunarodnoj konferenciji na temu: „Dostojanstvo, sloboda i prava čoveka: hrišćanska dimenzija“, koja se održala u Ljubljani, Republika Slovenija, od 9. do 12. februara 2015. godine.

 Stalna delegacija Narodne skupštine Republike Srbije u ISP učestvovala je na 21. godišnjem Generalnom zasedanju ISP, od 26. do 30. juna 2014. godine u Moskvi, Ruska Federacija.  
Glavna tema zasedanja bila je „Parlamentarna demokratija – hrišćanstvo – pravoslavlje: vrednosti i značenja“. Tokom zasedanja, šef stalne delegacije Narodne skupštine u ISP Aleksandar Čotrić izabran je za predsednika Odbora za kulturu ISP.  
Delegaciju su činili Aleksandar Čotrić, šef delegacije i prof. dr Mileta Poskurica, član delegacije.